Andudi n Lḥuz 2023

Andudi n Lḥuz 2023 (nɣ Andudi n wakal n Lḥuz 2023 nɣ Argig n Lḥuz 2023) yut ammas n Lmɣrib ass n 8 Cutanbir 2023, g tsragt tiss 23:11 s wakud n unbdu (22:11 s wakud amaḍlan). Yut undudi s 6.8 n tskfal n tskala n Rixṭṛ g tsggiwin n wammas n Lmɣrib: Mrrakc-Asfi, Sus-Masst, Bni Mllal-Xnifra d Drɛa-Tafilalt. Tasmssit (aẓuṛ) n undudi tucka d g tgrawt n Iɣil, Tasga n Lḥuz yattin sg tmdint n Mrrakc s 71.8 km g umnid n iffus utrim. Yagguz undudi ad g wakal s 18.5 km tama n tgrawt n iɣil g idrarn n waṭlaṣ. Andudi n Lḥuz iga tayafut n usttiɣ g iddan f usikir g tlla 70.81 km ddu idrarn n waṭlaṣ. Tffɣ d tmawast n ugnsu tnna mas uṭṭun n middn immutn ilkm 2012 d ungisn lkmn uggar n 2059. Syafan middn s undudi n Lḥuz g kigan n idɣarn zun Tigmmi tumlit, Rrbaṭ, Fas, Agadir, syafan srs mddn ula sg tmizar yaḍni zun Dzayr, Spanya d Brtqqiz. Andudi n Lḥuz 2023 isslkm tigʷmma d wanawn akkʷ n tuṣkiwin s wakal g Lḥuz d Trudanthttps://www.hespress.com/%d8%ad%d8%b5%d9%8a%d9%84%d8%a9-%d9%85%d8%ad%d9%8a%d9%86%d8%a9-%d8%a7%d9%84%d9%85%d8%ba%d8%b1%d8%a8-%d9%8a%d8%b3%d8%ac%d9%84-1305-%d9%88%d9%81%d9%8a%d8%a7%d8%aa-%d9%881832-%d8%a5%d8%b5%d8%a7%d8%a8-1229322.html.

 Tiṛṛẓi tanfgant 
Tnna tmawast n ugnsu mas uṭṭun n tmttant n undudi n Lḥuz ilkm 2901 d 5530 n ungisn.(Taɛṛabt) Uṭṭun n imttinn d imugas n undudi n Lḥuz, tamawast n ugns. Tasnurayt n lmɣrib lɛaṛabi i inɣmisn.. Tigmiḍi tamqqrant n tmttant tlla g Lḥuz d Trudant, illi iɣaman ibḍan f iḍɣarn yaḍni: 

 Tamttant n 1643 n ufgan g Lḥuz
 Tamttant n 452 n ufgan g Trudant
 Tamttant n 191 n ufgan g Cicawa
 Tamttant n 41 n ufgan g Warzazat
 Tamttant n 15 n ufgan g Mrrakc 
 Tamttant n 11 n ufgan g Uzilal 
 Tamttant n 5 n ufgan g Ugadir 
 Tamttant n 3 n ufgan g Tgmmi tumlilt
 Tamttant n yan ufgan g Lyusufiyya

 Tiṛṛẓi tamatiwt d tdamsant 

 Usunn d tmdinin da ittyagasn 
Andudi n Lḥuz iga andudi inmizi nna akkʷ iwtn tamazirt n Lmɣrib, inmizi acku tattuy taskflt ns, taẓd tsmssit ns s udm n wakal. Tasmssit n undudi tlla g usun n Udasil mac, ardal ilkm kigan n tmizar yaḍni, acku ardal n induduyn ar iṭṭamẓ ar 50 f tsmssit. Andudi n Lḥuz iwmẓ timizar n Lḥuz, Tarudant d Warzazat, llant g tmizar ad usunn da ilkmn akal s tgmiḍi yattun ar 100 %. Iwmẓ undudi n Lḥuz ma ilkmn 24 n tgrawt d uggar n 600 usun d tmdint, d uggar n 170.000 n uxṣaṣhttps://www.aljazeera.net/politics/2023/9/13/%D9%82%D8%B1%D9%89-%D9%85%D8%AD%D8%A7%D9%87%D8%A7-%D8%A7%D9%84%D8%B2%D9%84%D8%B2%D8%A7%D9%84-%D8%A8%D8%A5%D9%82%D9%84%D9%8A%D9%85-%D8%AA%D8%A7%D8%B1%D9%88%D8%AF%D8%A7%D9%86%D8%AA-%D9%81%D9%8A#:~:text=%D9%88%D9%8A%D8%B6%D9%8A%D9%81%20%D9%81%D9%8A%20%D8%AD%D8%AF%D9%8A%D8%AB%D9%87%20%D9%84%D9%84%D8%AC%D8%B2%D9%8A%D8%B1%D8%A9%20%D9%86%D8%AA,%D9%85%D9%86%20%D8%A7%D9%84%D8%B2%D9%84%D8%B2%D8%A7%D9%84%20%D9%81%D9%8A%20%D8%A7%D9%84%D8%A5%D9%82%D9%84%D9%8A%D9%85%20%D9%83%D9%84%D9%87..
 Tamnaḍt Tasga nɣ Tamnbaḍt Tagrawt Usunn d tmdinin Tamnaḍt n Mrrakc-AsfiTasga n LḥuzTagrawt n iɣilArg - Wawḍiḍ - Tanfkxt - Tazgzawt - Tamẓm aman - Tawrirt - Tamsult - Aɣla - Tarxt - Aslun - Tacakct - Agadir n mrxṣn - Timṣlaḥ - Ɣssat - Alus - Takrt - Tzi takrt - Uḍif - Tadafalt - Tagadirt - Amskrjn - iɣil - Tawrirt n Ayt Ṣalḥ - Amṛẓggan - Tasila - iṛẓan - Ur ẓḍinTagrawt n AɣbbaṛTiwallin - Agadir n ijanatn - Amsswi - Tawrirt - imlil - Wiyyzammarn - Amndar - Azrjt - Aduz - Ayg - Anarɣi - igis - Tanammr - Wiyydrarn - Asul - BuɣazirTagrawt n Talat n YaɛqubAhaci - iɣil - Azal - Asqaln - Kuktn - Ayt Bujmɛa - Arntayn - Tigmma n kran - Wikit - Aɣbalu - Tamarut - Taws - Tagmut - Asul - Amsd - Agun - Tifni - ifzdadn - Ntzat - Ayt Mkraz - Arg - Timsal - Mcaḍl

Timizar - Adrg - Tazalt - Anbdur - Mzuzit - Afurirn - Taswagt - Tikiwt - Ayt Brihi - Talat n Yaɛqub - Amgdul - Taswant - Duguj - Tarwat - imi n ugrzi - Aẓṛu n ssuq - Anfgan - Arɣn - Tinml - Tizɣrin - Timlit - Tagadirt n Umyus - Ddu twrirt - Agni - Agurgin Tuẓẓumtann - Zzawit n Tasaft - Aɣbbaṛann - Anmzzri - Tasga n warg - Tuxribin - Talat n Yasin - AgadirnnTagrawt n ijukakTagrawt n AzggurTagrawt n AngalTagrawt n AmẓmiẓTagrawt n AsniTagrawt n WirganTasga n CicawaTagrawt n TimzgadiwinTagrawt n imi n ddunitTagrawt n AdasilTagrawt n Ayt Ḥddu YusfTagrawt n Lalla ƐzizaTagrawt n idwiranTagrawt n Asif LmalTaskkurt - imi n iɣzr - Anbdur - Tamlilt - Zlutt - Zzawit n sidi Buɛtman - imi n wasif - Talutimt - Tikrar - Taddart - Tamqqrt - Tafruxt - Ajmani - Dar Nnms - Dar Akmax - Tabunut - Ljṛf - Ayt Ɛbayd - TalmɛdntTamnbaḍt n MrrakcTasga n LyusufiyyaTamnaḍt n Drɛa-TafilaltTasga n WarzazatTasga n TinɣirTamnaḍt n Bni Mllal-XnifraTasga n UzilalTagrawt n Ayt UmdisTiɣmrt - TimɣarinTagrawt n Ayt TamllilMgdaz - Tufɣin (Tuf ɣinn) Tamnaḍt n Sus-MassaTasga n TrudantTasga n Agadir-IdawtananTamnaḍt n Tigmmi tumlilt-SṭṭaṭTamnbaḍt n Tgmmi tumlilt

 Tifadiwin tiṭiktuniyyin 
G ugafa n Lmɣrib llan iwtta ingr tafilt tufriqt d tafilt tuwrasit, iwtta ad gan asttiɣ ingr tigzirin n Aẓuṛ d Udrar n Tariq. Tasga tagafayt n Lmɣrib ar gis ttilin isttiɣn imqqurn n udmmr (n udḥḥay) ingr snat tfila, slawan g lqqblt n uzzruy n udrar n Tariq d ill n Buran. Induduyn akkʷ ittilin g Lmɣrib zdin s urgig n iwtta ingr taflit tufriqt d tflit turasit, mayad a yujjan agafa n Lmɣrib ad ig tasga da yusin imizi amqqran n induduyn acku taẓ i iwttahttps://web.archive.org/web/20201229163356/https://www.researchgate.net/publication/260941434_Seismicity_and_Seismic_Hazard_in_Morocco_1901-2010. G usggʷas n 2004, yut undudi Lḥusima s 6.3 n tskfal sg tskala n Rixṭṛ, mmutn gis 628 n ufgan, ungisn lkmn s 926 n ufgan d tugt n ummṛẓi afggan g tgʷmma d wayda. yut undudi yaḍni g usggʷas n 1980, g Dzayr s 7.3 n tskfal sg tskala n Rixṭṛ, mmutn gis 2500 n ufganhttps://web.archive.org/web/20230909035814/https://www.cbsnews.com/news/morocco-earthquake-6-8-magnitude-marrakech-hundreds-killed/.   

idrarn n waṭlaṣ gan abkkas ilan g taɣzi 2000 km, bbin amnẓaw ufriq sg Lmɣrib ar Tuns. Gan tayafut n umniggir n snat tfila tufriqt d tawrasit, ur bahra qqburn idrarn n waṭlaṣ, gas ɣas abkkas amaynu. Lkmn g tattuyt nsn g Lmɣrib g udrar n Tubqal. induduyn n Lmɣrib, g ugafay munn g ill n Burun, g iffus induduyn lluzzan f waṭlaṣ amqqran, amẓẓan d unammas, andudi nna akkʷ idusn ikka Agadir g 1960 s 5.9 n tskfal sg tskala n Rixṭṛ. immnduduyn n wammas d iffus n Lmɣrib ar ttggan tayafut n ucuḍ d ungu nɣ nutni s sinhttps://comptes-rendus.academie-sciences.fr/geoscience/articles/10.1016/j.crte.2005.12.001/.   

 Irgign inakaln 
Andudi n Lḥuz n usggʷas n 2023 iga sg induduyn inddabutn akkʷ nna yutn Lmɣrib atrar sg ma izrin tasut, ur t izri ɣas andudi n Mknas g 1755 acku ilkm ar 7 n tskfal sg tskala n Rixṭṛ, ilkm g uqquzzr ns s 18.5 km g tinawt n tsqqimt tamirikant n uskki ajyuluji.  Asinag anamur n tjyufizikt amɣribi inna mas aqquzzr ns ur izri 8 Km d tazmrt ns tlkm 7.2 n tskfal g tskala n Ricṭṛ. Ammas awrupp anammas n usanay n induduyn inna mas mddn syafan s undudi ad g kigan n tmizar n Turuppt zun Spanya, Brtqqiz d Udrar n Tariq, syafan srs s ma ittggan 20 n tusdadt.

 Ardal 

 Tisdmirin 
Lhnd, Dzayr, Fṛanṣa, Bṛtqqiz, Pakistan,  Ṛumanya, Taywan, Tayland, Turkya, Bṛiṭanya, Marikan, Tamunt tawṛuppit, d Tmtta Imunn ran ad awsn, mlan tiwisi nnsn i tmazirt n Lmɣrib. Tanbaḍt tamɣribit ur ta tqbil s yat tɣarast igan tamaddudt ḥtta yat zɣ twisi ad tibṛṛanin.

Ibrrḥ Bunwa Payan, anssixf n tmdint takniwt n Mrrakc ad t igan d Marsilya ɣ Fṛanṣa, mas yuzn imssxsiyn i Lmɣrib bac ad awsn ɣ tmhlt n usnjm. Tuzn tnssixft n usqqim asgawan n Yil-du-Fṛanṣa, Valiri Picriss $535,000 n twisi. Tṛẓm tmsqadt tafṛansist ɣ Lmɣrib yan unɣr n tassast.

Issixf bab n waddur agllid Muḥmmad wis ṣḍiṣ, ass n 14 cutanbir 2023 agraw n twuri ittuẓlayn i usmhl n uɣawas amsdɣyi i walas n tzduɣt n wid d tid ilkm umalad s usrag n undudi n lḥuz, ifk gis bab n waddur tinmmalin nns attuynin afad ad ttwaggnt tsntayin i mddn akkʷ tlkm tkmmawt. S uzzgir n tnmmalin tigldanin attuynin, tisntayin ɣ usati n uɣawas n walas n tzduɣt i twjiwin ilkm umalad s usrag n undudihttps://www.facebook.com/MoroccanGov/posts/327821496467843:

 2,500 n drhm i ku tawja azmz 12 n wayyur (mad ittggan 30,000 n drhm am atig amsmun).
 140,000 n drhm tga tiwisi taẓṛfant tusridt i tgʷmma nna akkʷ ixʷlan.
 80,000 n drhm i twuriwin n walas n tsɣiyt n tgʷmma lli ɣ ixʷla kra.

 Induduyn izrin g Lmɣrib 
Lmɣrib iwckad g yan udɣar g mnaggant snat tfila nɣ snat tflallayyin titikṭuniyyin, taflallayt tafriqt d taflallayt turasit, illi iwddjan Lmɣrib ad ig tamazirt kkatn kigan n induduyn zun: 

 tagga g Iɣil ammas
thumb

 Ẓṛ uggar 
Asinag anamur n tjyufizikt 
Tasqqimt tamirikant n uskki ajyuluji 
Ammas awrupp anammas n usanay n induduyn 
Taskala n Rixṭṛ 
Ricṭṛ 

 Tisaɣulin 
-{

}-